கேள்வி: துக்கிராலா கோபாலகிருட்டிணய்யா பற்றி விளக்கவும்.
பதில்: துக்கிராலா கோபாலகிருட்டிணய்யா (Duggirala Gopalakrishnayya) (பிறப்பு:1889 ஜூன் 2- இறபபு: 1928 சூன் 10 ) இவர் இந்திய சுதந்திர போராட்ட வீரராகவும் தென்னிந்தியா மாநிலமான ஆந்திரப் பிரதேசம் சேர்ந்த இந்திய தேசிய காங்கிரசு உறுப்பினராகவும் இருந்தார். ஆந்திர ரத்னா என்ற பட்டத்தால் அறியப்பட்ட கோபாலகிருட்டிணய்யா அகில இந்திய காங்கிரசின் செயலாளராக பதவி வகித்த முதல் ஆந்திர தலைவர் ஆவார்.
கேள்வி: துக்கிராலா கோபாலகிருட்டிணய்யா - ஆரம்பகால வாழ்க்கை மற்றும் கல்வி குறித்து விரிவாக சொல்லுங்கள்.
பதில்: கோபாலகிருட்டிணய்யா 1889 இல் கிருஷ்ணா மாவட்டம் நந்திகிராமம் வட்டத்தில் பெனுகஞ்சிப்ரோலு என்ற ஊரில் ஒரு பிராமண குடும்பத்தில் பிறந்தார். இவரின் தந்தை கோதண்டராமசாமி பள்ளி ஆசிரியராக இருந்தார். இவர் குண்டூரைச் சேர்ந்த நில உரிமையாளர்களின் குடும்பத்திலிருந்து வந்தவர். இவரின் தாயார் சீத்தம்மா, ஒரே குழந்தையான இவரைப் பெற்றெடுத்தவுடன் இறந்துபோனார். பின்னர், கோபால்கிருட்டிணய்யாவின் தந்தை மறுமணம் செய்து கொண்டார். ஆனால் அவரும் இளம் வயதிலேயே இறந்து போனார். இவர் தனது மாமா மற்றும் பாட்டியுடன் வளர்ந்தார். பாபட்லா நகராட்சி உயர்நிலைப் பள்ளியில் இருந்து பள்ளிப் படிப்பை முடித்த இவர், மெட்ரிகுலேஷன் முடித்த பின்னர் பாபட்லா வட்ட அலுவலகத்தில் ஒரு வருடம் பணியாற்றினார். 1911 ஆம் ஆண்டில் இவர் தனது சிறு வயது நண்பர் சிறீ நாடிம்பள்ளி நரசிம்ம ராவ் (குண்டூரின் பாரிஸ்டர்) என்பவருடன் எடின்பரோ பல்கலைக்கழகம் சென்றார். அங்கு இவர் ஆறு ஆண்டுகள் படித்து பொருளாதாரத்தில் முதுகலை பட்டம் பெற்றார்.
கேள்வி: துக்கிராலா கோபாலகிருட்டிணய்யா - குடும்பம் பற்றி நீங்கள் என்ன அறிந்துள்ளீர்கள்?
பதில்: கோபாலகிருட்டிணய்யா 1903 இல் 14 வயதான துர்கா பவானி அம்மா என்பவரை மணந்தார்.
கேள்வி: துக்கிராலா கோபாலகிருட்டிணய்யா - மரணம் மற்றும் நினைவு குறித்து விரிவாக சொல்லுங்கள்.
பதில்: கோபாலகிருட்டிணய்யா 1926 ஆம் ஆண்டில் நாட்பட்ட காச நோய், தனது கடைசி நாட்களில் பெரும்பகுதியை வறுமை மற்றும் துன்பத்தில் கழித்தார். இவர் 1928 சூன் 10 இல் தனது 39 வயதில் இறந்தார். இவர் ''ஆந்திர ரத்னா'' (அல்லது ஆந்திராவின் நகை) என்ற தலைப்பில் அறியப்படுகிறார். விசயவாடா உள்ள காங்கிரசு கட்சியின் தலைமையகத்திற்கு, ஆந்திர ரத்னா பவன் என்று கோபாலகிருஷ்ணய்யாவின் பெயரிடப்பட்டது. சலபதி ராவ் மற்றும் கே.குத்தம்பசாஸ்திரி எழுதிய இவரது வாழ்க்கை வரலாறுகள் உள்ளன. காமராசர் திறக்கப்பட்ட இவரது வெண்கல சிலை சிராலாவில் நிற்கிறது.